"Kujutage ette, et elate lasketiiru kõrval ja jaanilaupäeval põrutatakse nii kuis tahetakse. See on ju ebanormaalne," leiab isegi Põlva vallavanem Arne Tilk, kelle kodu jääb lasketiirust 850 meetri kaugusele. Samas kinnitas Tilk, et teda isiklikult  lasketiirust tulevad paugud ei häiri.    Küll aga häirivad need Malle Soeveri ja ta tütart Kaire Hakki, kelle maja asub tiirust kõigest 150 meetri kaugusel. "Tahaksime maja suveks välja üürida, aga siia ei tule praeguse paugutamise juures ju keegi puhkama," on Hakk nördinud.    Samuti räägib ta, et tahab maasikaistandust lasketiiru kõrval olevale maale laiendada, kuid see on ohtlik. "Nii meie kui ka Tiiu Tubina (elab tiirust 200 meetri kaugusel - toim) katusele on püssikuule lennanud."